als_Latn dik_Latn tur_Latn
Mirëmbajtja e rrugëve nacionale është kthyer ne një nevoje urgjente për qeverinë, e cila ka vendosur ta zgjidhe atë përmes dhënies me koncesion. Ministria e Transporteve ka hartuar disa ndryshime ligjore qe i hapin rruge dhënies se këtij shërbimi, kompanive private. Kjo do te sjelle për here te pare edhe kalimin me pagese ne disa akse kombëtare. Segmenti i parë rrugor që do të jepet me koncesion do të jetë ai Milot – Kukës. Shifra edhe pse jo zyrtare diskutohet të jetë 5 euro për një kalim. Por edhe një tarifë e tillë nuk ka bindur investitorët privat. Mungesa e interesit lidhet me faktin se fluksi i trafikut ne Rrugën e Kombit arrin mesatarisht ne 4500 makina në ditë, një shifër kjo larg parashikimeve. Ekspertët thonë ne çdo rast kjo rrugë do të vijojë të marrë para nga buxheti i shtetit. Pas Rrugës së Kombit, Rruga e Arbrit parashikohet të jetë aksi i dytë, kalimi në të cilin do të jetë me pagesë.
als_Latn